Patvirtina LŠF suvažiavime

2016 m. gruodžio m. 10 d.

**LIETUVOS ŠAŠKIŲ FEDERACIJOS**

**ETIKOS, ANTIDOPINGO IR DRAUSMĖS KODEKSAS**

TURINYS

1. skyrius BENDRIEJI NUOSTATAI

II skyrius SĄVOKOS IR APIBRĖŽIMAI

III skyrius KODEKSO NUOSTATŲ TIKSLAI IR UŽDAVINIAI

IV skyrius KODEKSO TAIKYMAS

V skyrius BENDROSIOS ETIKOS NORMOS

VI skyrius SANKCIJOS

VII skyrius ATSAKOMYBĖ UŽ DOPINGO VARTOJIMĄ

VIII skyrius KODEKSO PAŽEIDIMŲ NAGRINĖJIMAS

IX skyrius BAIGIAMOSIOS NUOSTATOS

**I SKYRIUS**

# BENDRIEJI NUOSTATAI

**Lietuvos šaškių federacijos etikos,antidopingo ir drausmės kodekso paskirtis:**

1. Lietuvos šaškių federacijos etikos ir drausmės kodekso paskirtis— nustatyti garbingo žaidimo ir su juo susijusios veiklos, sportininkų, teisėjų, trenerių, Lietuvos šaškių federacijos narių ir kitų asmenų, susijusių su šaškių sporto šaka ir dalyvaujančių Lietuvos šaškių federacijos veikloje elgesio vertybinių principus, elgesio nuostatas, pripažinti, palaikyti, puoselėti šaškių kaip sporto šakos ir garbingo žaidimo įvaizdį, nustatyti atsakomybę už šio kodekso ir kitų aktų nuostatų pažeidimus.
2. Lietuvos šaškių federacijos etikos, antidopingo ir drausmės kodeksas bei jo nuostatos remiasi jau suformuotais etikos principais kituose teisės aktuose: Tarptautinės šaškių federacijos (FMJD )taisyklėmis, Etikos kodeksu, antidopingo taisyklėmis, Tarptautinio olimpinio komiteto (TOK), Lietuvos šaškių federacijos įstatais ir kt.
3. Lietuvos šaškių federacijos etikos,antidopingo ir drausmės kodeksas nustato pažeidimus, už kuriuos taikomos kodekse nustatytos sankcijos. Šis kodeksas taip pat reglamentuoja atsakomybę bei jos taikymo sąlygas už kituose Lietuvos šaškių federacijos organų ir/ ar administracijos patvirtintuose dokumentuose.
4. Lietuvos šaškių federacijos etikos, antidopingo ir drausmês kodeksas nustato Lietuvos šaškių federacijos drausminių organų sudarymo tvarką, jų kompetenciją bei taisykles, kuriomis vadovaudamiesi Lietuvos šaškių federacijos drausminiai organai sprendžia jų kompetencijai priskirtus klausimus.

**Il SKYRIUS**

**SĄVOKOS IR APIBRĖŽIMAI**

Lietuvos šaškių federacijos Etikos,antidopingo ir drausmės kodekse naudojamos sąvokos ir

apibrėžimai:

1. Dalyviai- LŠF Etikos,antidopingo ir drausmės kodekso IV skyriaus 1 punkte nurodyti

asmenys, nepriklausomai nuo jų rasės, lyties, amžiaus, tautybės, religijos, teisinio statuso ar

kitų, su asmeniu susijusių aplinkybių, savybių;

1. Etikos, antidopingo ir drausmės kodeksas- LŠF Vykdomojo komiteto patvirtintas LŠF

Etikos,antidopingo ir drausmės kodeksas su visais pakeitimais;

1. Drausmės pažeidimai- asmens veiksmai (veikimas arba neveikimas), kurie prieštarauja sąžiningo, etiško, garbingo elgesio, žaidimo principams ir taisyklėms, geriems įpročiams ir/ arba gali pakenkti šaškių, kaip sąžiningos sporto šakos, dalyvių įvaizdžiui, reputacijai. Drausmės pažeidimais laikoma taip pat asmens veikla, pažeidžianti Etikos kodekso V ir VI skyriuose numatytus reikalavimus;
2. Laikotarpis „iki varžybų“- laikotarpis nuo atvykimo į varžybų vykdymo vietą iki oficialios varžybų pradžios;
3. Laikotarpis „po varžybų“- laikotarpis nuo oficialios varžybų pabaigos iki išvykimo iš varžybų vykdymo teritorijos;
4. Klubas- viešas ir privatus juridinis asmuo, esantis LŠF nariu ir/ arba vykdantis veiklą, susijusią su šaškių sporto šakos propagavimu ir jos plėtojimu, dalyvaujantis oficialiose Lietuvos šaškių federacijos ar Tarptautinės šaškių federacijos varžybose;
5. Oficialūs asmenys- bet kokie asmenys, išskyrus sportininkus, užsiimantys su šaškėmis susijusia veikla klube, Lietuvos šaškių federacijoje, nepriklausomai nuo užimamų pareigų ir veiklos pobūdžio (administracinė, sportinė ar kt) ar trukmės, tokie kaip vadovai, treneriai, medicinos personalas, atstovai spaudai, kitas pagalbinis personalas, taip pat kiti asmenys galintys daryti įtaką klubui, LŠF nariui, tokie kaip akcininkai, dalininkai ar rėmėjai;
6. Oficialūs varžybų asmenys- teisėjai, sekretorės, asmenys atsakingi už varžybų saugumą, taip pat kiti asmenys, vykdantys varžybų organizavimo kontrolę bei vertinantys teisėjų veiksmus;
7. Etikos,antidopingo ir drausmės kodekse neaptartos sąvokos ir apibrėžimai suprantami taip, kaip jie apibrėžiami ir/ ar aiškinami Lietuvos šaškių federacijos įstatuose ar kituose dokumentuose, tame tarpe Lietuvos Respublikos teisės aktuose bei Tarptautinės šaškių federacijos dokumentuose.

# III SKYRIUS

# ETIKOS,ANTIDOPINGO IR DRAUSMĖS KODEKSO NUOSTATŲ TIKSLAI IR UŽDAVINIAI

Etikos,antidopingo ir drausmės kodekso nuostatų paskirtis – siekti Lietuvos šaškių federacijos narių garbės ir orumo, etikos, moralės ir dorovės galią panaudoti Lietuvos šaškių sporto plėtrai ir meistriškumo ugdymui, įgyvendinant visuomenėje galiojančias ir pripažįstamas etikos normas, jų sampratą. Etikos kodeksas taikomas visiems LŠF nariams.

Vadovaujantis Lietuvoje pripažintomis etikos ir teisės normomis, LŠF siekia padėti savo nariams ugdyti demokratiją, derinti asmeninius, kolektyvo (federacijos, klubo) bei valstybės interesus, siekti santarvės, humaniškų tarpusavio santykių, užkirsti kelią neetiškam elgesiui.

LŠF skelbia kad LŠF nario veiklos etika įpareigoja Lietuvos visuomenės ir valstybės interesus laikyti aukštesnėmis vertybėmis nei asmeniniai interesai.

LŠF pareiškia, kad jos nariai privalo:

1. Sąžiningai ir tinkamai vykdyti LŠF įstatus, LŠF konferencijų, Vykdomojo komiteto posėdžių ir LŠF prezidento sprendimus;
2. Tausoti valstybės patikėtą turtą, užtikrint racionalų jo panaudojimą;
3. Gerbti ir ginti LŠF nario orumą bei pagrindines teises ir laisves, neatsižvelgiant į jo tautybę, politinius ar religinius įsitikinimus;
4. Tobulinti savo bendravimo kultūrą, veikti vadovaujantis asmeninės ir profesinės veiklos etikos reikalavimais;
5. Savo elgesiu būti pavyzdžiu kitiems LŠF nariams, siekti visuomenės pasitikėjimo;
6. Vengti interesų konflikto – kai asmuo, atlikdamas pareigas priima sprendimą pažeisdamas LŠF interesus jo ar jam artimų asmenų privačių interesų naudai;
7. Laikytis Lietuvoje ir pasaulyje galiojančių dopingo kontrolės taisyklių;
8. Laikytis ir vykdyti Lietuvos Respublikos Kūno kultūros ir sporto įstatymo, kitų normatyvinių teisės aktų;

**IV SKYRIUS**

**ETIKOS,ANTIDOPINGO IR DRAUSMĖS** **KODEKSO TAIKYMAS**

1. Etikos ir drausmės kodeksas taikomas ir jo privalo laikytis šie fiziniai ir juridiniai asmenys:

* Lietuvos šaškių federacija;
* LŠF valdymo organai;
* LŠF nariai ir jų darbuotojai;
* Oficialūs varžybų asmenys (teisėjas, sekretorius ir kt.);
* Kiti oficialūs asmenys (lektorius, gydytojas ir kt.);
* Šaškių klubai;
* Sportininkai ir sportininkų atstovai;
* Žiūrovai ir kiti asmenys, kurie, ar kurių veiksmai, tiesiogiai arba netiesiogiai susiję su varžybomis ir/ar dalyviais;
* Kiti LŠF veiklos teritorijoje šaškių sporto šaką propaguojantys fiziniai ir juridiniai asmenys bei juridinių asmenų nariai ir darbuotojai.

1. Etikos,antidopingo ir drausmės kodeksas taikomas ir jo privalo laikytis šiuose

renginiuose ir/ar varžybose, įskaitant laikotarpį iki varžybų ir po varžybų:

* + LŠF organizuojamose ir/ar vykdomose varžybose ir/ar čempionatuose;
  + LŠF juridinių narių organizuojamose ir/ar vykdomose varžybose ir/ar čempionatuose;
  + Kitų šalių varžybose ir/ar čempionatuose;
  + Kitose šaškių sporto varžybose;
  + Treniruotėse, stovyklose, seminaruose, kursuose ir kt.

1. Už tą patį pažeidimą gali būti taikomos sankcijos ir dalyviui fiziniam asmeniui, ir dalyviui juridiniam asmeniui. Juridiniam asmeniui gal būti taikomos sankcijos už sportininko ir/arba oficialaus asmens veiksmais padarytus pažeidimus.

**V SKYRIUS**

**BENDROSIOS ETIKOS NORMOS**

LŠF bei asmenys, nurodyti Etikos, antidopingo ir drausmės kodekso IV skyriaus 1 punkte, atsako už Lietuvos šaškių sporto plėtotę bei Lietuvos šaškių sporto reputaciją tiek Lietuvoje, tiek ir už Lietuvos ribų. Privaloma vengti teisės pažeidimų, darančių žalą tiek šaškių sportui, tiek pažeidžiančių kitų asmenų teises bei teisėtus interesus.  
 LŠF bei asmenys, nurodyti Etikos,antidopingo ir drausmės kodekso IV skyriaus 1 punkte,

privalo:

* Užtikrinti veiklos atvirumą ir skaidrumą.
* Sprendimus priimti remiantis objektyviais kriterijais.
* Gerbti sutartinius įsipareigojimus;
* Vengti, veiksmų/ kalbų, kurie galėtų suteršti arba pakenkti šaškių sporto įvaizdžiui bet kokiame lygmenyje;
* Užtikrinti asmens duomenų ir teisių apsaugą, bei asmens teisę į privatumą, išskyrus tai, kas yra reikalinga organizacijos funkcionavimui užtikrinti;
* Nemanipuliuoti sporto varžybomis, suteikiant sau ar kitiems nepelnytą pranašumą;
* Užtikrinti sąžiningą sportininkų varžymąsi;
* Laikytis antidopingo reikalavimų;
* Netoleruoti brutalaus elgesio.

**VI SKYRIUS**

**SANKCIJOS**

Drausminės sankcijos gali būti taikomos ir joms paklusti privalo visi juridiniai ir fiziniai asmenys, nurodyti Etikos, antidopingo ir drausmės kodekso IV straipsnio 1 punkte. Dalyviams fiziniams ir juridiniams asmenims gali būti taikomos šios sankcijos:

* įspėjimas;
* bauda;
* diskvalifikacija;
* apdovanojimų (prizų, titulų, premijų ir pan.) atėmimas;
* draudimas dalyvauti tam tikroje ar bet kokioje, su šaškėmis susijusioje veikloje.

Atitinkamos sankcijos taikymą, baudos sumokėjimo terminą ir sąlygas kiekvienu atveju nustato LŠF Vykdomasis komitetas Etikos ir ginčų komisijos teikimu.

*Įspėjimas*- raštiškas priminimas apie atitinkamų taisyklių esmę, įpareigojimą jų laikytis, įspėjant apie galimą griežtesnių sankcijų taikymą, tuo atveju, jei vėl būtų padarytas pažeidimas;

*Bauda*- piniginė sankcija pažeidėjui, kurios dydį, įvykdymo sąlygas ir sumokėjimo terminą nustato LŠF VK. Bauda, kaip sankcija už pažeidimus, kuriuos atliko asmuo, kuriam nėra dar 18 metų, skiriama Klubui/ sporto organizacijai, kuriai priklauso pažeidimą padaręs asmuo. Klubai yra atsakingi už Klubo sportininkams ar oficialiems asmenims paskirtas baudas, t.y. atitinkamiems asmenims baudos nustatytais terminais nesumokėjus, paskirtą baudą privalo sumokėti klubas;

Nesutinkant su paskirta bausme galima teikti apeliaciją konferencijoje. Konferencijos sprendimas galutinis ir neskundžiamas.

*Diskvalifikacija*- draudimas dalyvauti konkrečiose ar visose varžybose.

Jei kartu su diskvalifikacija taikoma sankcija- bauda, diskvalifikacijos terminas gali būti pratęstas iki bus sumokėta visa paskirta bauda.

Dalyvis, kuriam taikoma apdovanojimų (prizų, titulų, premijų ir pan.) atėmimo sankcija, privalo grąžinti visus atitinkamame sprendime nurodytus apdovanojimus, įskaitant pinigines lėšas ir daiktus, turinčius simbolinę reikšmę (medalius, prizus ir pan.) per terminą ir tokiomis sąlygomis, kurias kiekvienu atveju nustato LŠF VK.

**VII SKYRIUS**

**ATSAKOMYBĖ UŽ DOPINGO VARTOJIMĄ**

1. Visi sportininkai privalo laikytis sąžiningos kovos ir švaraus sportinio principo.

Žaidėjams draudžiama vartoti dopingo preparatus arba dopingo metodus.

1. Bet kokių draudžiamų medžiagų (dopingo preparatų) patekimas į sportininko organizmą yra paties sportininko atsakomybė. Atsakomybė už siūlymą, skatinimą ar vertimą vartoti dopingo preparatus arba dopingo metodus tenka ir kitiems asmenims, t.y.. treneriams, klubų vadovams ir t.t.
2. Kasmet atnaujinamas draudžiamų medžiagų (dopingo preparatų) sąrašas pateikiamas Pasaulio antidopingo agentūros (WADA) tinklapyje: [www.wada-ama.org](http://www.wada-ama.org) .
3. Oficialių Lietuvos šaškių federacijos varžybų, Tarptautinės šaškių federacijos varžybose/ čempionatuose dopingo kontrolės procedūros atliekamos pagal Pasaulio antidopingo agentūros nuostatuose patvirtintą tvarką, bendradarbiaujant su LŠF ir Lietuvos antidopingo agentūra.
4. Dopingo kontrolė gali būti atliekama visiems LŠF veiklos teritorijoje esantiems žaidėjams bet kuriuo metu. Dopingo kontrolės procedūra atliekama iš anksto įspėjus arba be išankstinio įspėjimo.
5. Drausmines sankcijas dėl dopingo preparatų arba dopingo metodų vartojimo ir dopingo kontrolės procedūrų pažeidimų skiriamos pagal Pasaulinio antidopingo kodekso nustatytas taisykles.

**VIII SKYRIUS**

**ETIKOS,ANTIDOPINGO IR DRAUSMĖS** **KODEKSO PAŽEIDIMŲ NAGRINĖJIMAS**

1. Visus Etikos,antidopingo ir drausmės kodekso pažeidimo klausimus nagrinėja LŠF Etikos ir ginčų komisija, kuri vadovaujasi LŠF įstatais, Etikos drausmės kodeksu, kitais LŠF dokumentais, oficialiomis žaidimo taisyklėmis, Lietuvos Respublikos teisės aktais, susijusiais su šaškių sporto šaka.
2. LŠF Etikos ir ginčų komisija spręsdama Etikos,antidopingo ir drausmės kodekso pažeidimo klausimus ir priimdama sprendimus vadovaujasi teisingumo, sąžiningumo ir protingumo principais.
3. Galimą Etikos,antidopingo ir drausmės kodekso pažeidimo atvejį LŠF Etikos ir ginčų komisija išnagrinėja per ne ilgesnį kaip 30 dienų terminą.

**IX SKYRIUS**

**BAIGIAMOSIOS NUOSTATOS**

Etikos ir ginčų komisijos posėdžiai, kuriose gali būti svarstomi LŠF narių pažeidimai, vyksta komisijos nustatyta tvarka arba LŠF Vykdomojo komiteto bei LŠF prezidento pavedimu.

Etikos ir ginčų komisijos sprendimai gali būti skundžiami LŠF Vykdomajam komitetui per 10 dienų nuo komisijos sprendimo priėmimo dienos.

Etikos, antidopingo ir drausmės kodeksas skelbiamas viešai LŠF interneto svetainėje.

Kiekvienas LŠF narys privalo savo veikloje vadovautis šiuo Etikos, antidopingo ir drausmės kodeksu.

LŠF Prezidentas Romualdas Bėkšta